**Zakladateľská listina**

**obchodnej spoločnosti**

**.........................., s.r.o.**

Zakladateľ uvedený v čl. II tejto listiny týmto zakladá spoločnosť s ručením obmedzeným podľa ust. § 105 a nasl. v spojení s ust. § 57 ods. 3 zák. č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

**Článok I**

**Obchodné meno a sídlo**

1. Obchodné meno spoločnosti je:..........................., s.r.o. (ďalej aj len „spoločnosť“).
2. Sídlom spoločnosti je: ...........................................................................
3. Spoločnosť preukazuje užívacie právo k sídlu spoločnosti, a to na základe nájomnej zmluvy zo dňa ............., uzavretej medzi .................................... ako prenajímateľom a spoločnosťou ako nájomcom.

**Článok II**

**Spoločník**

1. Spoločníkom spoločnosti je:
   1. *................................................................... (Meno a priezvisko, dátum narodenia, rod. č. a adresa trvalého pobytu spoločníka*)

**Článok III**

**Predmet podnikania**

1. Predmetom podnikania spoločnosti je:
2. ...........................................................................
3. ...........................................................................
4. ...........................................................................
5. ...........................................................................
6. ...........................................................................

**Článok IV**

**Základné imanie, vklady spoločníkov a správca vkladu**

1. Základné imanie spoločnosti je ............. eur (slovom .............. eur).
2. Základné imanie spoločnosti je tvorené peňažným vkladom spoločníka do základného imania spoločnosti. Výška vkladu spoločníka a rozsah jeho splatenia je nasledovný:
   1. ..................... *(Meno a priezvisko spoločníka)* – peňažný vklad vo výške ......... eur (slovom: ............... eur) , splatený vo výške .............. eur (slovom: ............... eur);
3. Splatené vklady predstavujú 100 % základného imania spoločnosti.
4. Správou vkladu do základného imania spoločnosti do vzniku spoločnosti bude poverený .............................................................*.............................*
5. Správca určený v bode 4 tohto článku zmluvy je povinný prijať od spoločníka vložený peňažný vklad a vydať písomné potvrdenie o splatení vkladu spoločníkovi. Po vzniku spoločnosti je správca povinný odovzdať vklad bez zbytočného odkladu spoločnosti.
6. Spoločník nie je oprávnený po dobu trvania spoločnosti žiadať od spoločnosti vrátenie jeho vkladu do základného imania spoločnosti.

**Článok V**

**Obchodný podiel a podiel na zisku**

1. Obchodný podiel predstavuje práva a povinnosti spoločníka a im zodpovedajúcu účasť na spoločnosti. Výška obchodného podielu sa určuje pomerom vkladu spoločníka k základnému imaniu.
2. Spoločník môže mať iba jeden obchodný podiel. Pokiaľ sa spoločník zúčastňuje ďalším vkladom, zvyšuje sa jeho obchodný podiel v pomere zodpovedajúcom výške ďalšieho vkladu.
3. Obchodný podiel sa dedí.
4. Prevod obchodného podielu na inú osobu je možný. Nie je potrebný predchádzajúci súhlas valného zhromaždenia na prevod obchodného podielu na inú osobu. Účinky prevodu obchodného podielu nastávajú voči spoločnosti odo dňa doručenia zmluvy o prevode obchodného podielu spoločnosti, ak však nenastanú až s neskoršou účinnosťou zmluvy.
5. Spoločnosť nemôže nadobúdať vlastné obchodné podiely.
6. Spoločník má nárok na podiel na zisku v pomere zodpovedajúcom jeho splatenému vkladu.
7. Podiel na zisku sa určuje na základe ročnej závierky.

**Článok VI**

**Orgány spoločnosti**

1. Orgánmi spoločnosti sú:
   1. konateľ spoločnosti,
   2. valné zhromaždenie.
2. Nezriaďuje sa dozorná rada spoločnosti.

**Článok VII**

**Konateľ spoločnosti**

* 1. Prvým konateľom spoločnosti je:
  2. *.................................................................. (Meno a priezvisko, dátum narodenia, rod. č. a adresa trvalého pobytu prvého konateľa).*

1. V mene spoločnosti koná a podpisuje konateľ samostatne.
2. Prvý konateľ je pri založení spoločnosti ustanovený priamo v zakladateľskej listine spoločnosti. Neskôr bude konateľ spoločnosti menovaný a odvolávaný na základe rozhodnutia valného zhromaždenia. Po vzniku spoločnosti nadobúda nový konateľ oprávnenie konať v mene spoločnosti dňom prijatia uznesenia valného zhromaždenia o odvolaní pôvodného konateľa a voľbe nového konateľa. Nový konateľ je povinný pred zápisom zmeny v osobe konateľa do obchodného registra oznámiť zmenu štatutárneho orgánu spoločnosti obchodným partnerom spoločnosti a pri uzavieraní zmlúv upozorniť druhú zmluvnú stranu na zmenu štatutárneho orgánu spoločnosti, a to predložením výpisu uznesenia valného zhromaždenia o vykonanej zmene konateľov.
3. Konateľ je povinný vykonávať svoju pôsobnosť s odbornou starostlivosťou a v súlade so záujmami spoločnosti a jej spoločníkov.
4. Konateľ je povinný po každej zmene zakladateľskej listiny spoločnosti vyhotoviť jej nové úplné znenie, ktoré je povinný uložiť aj do zbierky listín obchodného registra vedeného príslušným súdom. Konateľ zodpovedá za správnosť a úplnosť nového úplného znenia zakladateľskej listiny.
5. Konateľ je oprávnený vymenovať a odvolať prokuristu, ako aj určiť rozsah jeho oprávnenia konať a podpisovať v mene spoločnosti.
6. V rámci svojej pôsobnosti je konateľ povinný najmä:
   1. zabezpečiť riadne vedenie účtovníctva a predpísanej evidencie spoločnosti,
   2. viesť zoznam spoločníkov,
   3. informovať spoločníka o záležitostiach spoločnosti,
   4. vykonávať všetky práva a povinnosti zamestnávateľa voči zamestnancom spoločnosti,
   5. zaobstarať si a pri rozhodovaní zohľadniť všetky dostupné informácie týkajúce sa predmetu podnikania,
   6. predložiť valnému zhromaždeniu na schválenie riadnu individuálnu účtovnú závierku a mimoriadnu účtovnú závierku,
   7. predložiť valnému zhromaždeniu návrh na rozdelenie zisku alebo úhradu strát za podmienok ustanovených v tejto zakladateľskej listine,
   8. predložiť valnému zhromaždeniu nový podnikateľský zámer na schválenie, v prípade, ak dochádza k zmene alebo rozšíreniu predmetu podnikania,
   9. zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spoločnosti spôsobiť škodu alebo ohroziť jej záujmy alebo záujmy jej spoločníkov,
   10. nesmie uprednostňovať svoje záujmy, záujmy spoločníkov alebo záujmy tretích osôb pred záujmami spoločnosti,
   11. je povinný upozorniť spoločnosť na to, že valné zhromaždenie prijalo uznesenie, ktoré je podľa neho v rozpore s právnymi predpismi alebo vnútornými predpismi spoločnosti a svoje upozornenie odôvodniť,
   12. vykonávať všetky práva a povinnosti, ktoré sú v zmysle právnych predpisov vyhradené štatutárnemu orgánu spoločnosti.
7. Konateľ je povinný dodržať zákaz konkurencie uvedený § 136 Obchodného zákonníka. Konateľ nesmie:
   1. vo vlastnom mene alebo na vlastný účet uzavierať obchody, ktoré súvisia s podnikateľskou činnosťou spoločnosti;
   2. sprostredkúvať pre iné osoby obchody spoločnosti;
   3. zúčastňovať sa na podnikaní inej spoločnosti ako spoločník s neobmedzeným ručením;
   4. vykonávať činnosť ako štatutárny orgán alebo člen štatutárneho orgánu inej právnickej osoby s podobným predmetom podnikania, ibaže ide o právnickú osobu, na ktorej podnikaní sa zúčastňuje spoločnosť.

**Článok VIII**

**Valné zhromaždenie**

1. Valné zhromaždenie je najvyšším orgánom spoločnosti. Pôsobnosť valného zhromaždenia vykonáva jediný spoločník spoločnosti uvedený v č. II bode 1.1 tejto listiny v súlade s ust. § 132 ods. 1 Obchodného zákonníka.
2. Valné zhromaždenie sa musí konať aspoň raz za kalendárny rok.
3. Termín a program valného zhromaždenia spoločnosti treba oznámiť spoločníkovi najmenej päť dní vopred. Valné zhromaždenie zvoláva konateľ spoločnosti písomnou pozvánkou.
4. Je povinnosťou spoločníka zúčastniť sa na valnom zhromaždení spoločnosti osobne alebo prostredníctvom svojho zástupcu. Zástupca spoločníka sa musí preukázať na valnom zhromaždení plnomocenstvom oprávňujúcim ho na zastupovanie spoločníka. Podpis spoločníka na plnomocenstve musí byť úradne overený.
5. Počet hlasov spoločníka sa určuje pomerom hodnoty jeho vkladu k výške základného imania spoločnosti.
6. Do pôsobnosti valného zhromaždenia patrí najmä:
   1. schválenie konaní urobených osobami konajúcimi v mene spoločnosti pred jej vznikom,
   2. schvaľovanie riadnej individuálnej účtovnej závierky a mimoriadnej individuálnej účtovnej závierky,
   3. rozhodovanie o rozdelení zisku a úhrade strát,
   4. schvaľovanie stanov a ich zmien,
   5. rozhodovanie o zmenách zakladateľskej listiny,
   6. rozhodovanie o zvýšení alebo znížení základného imania spoločnosti a rozhodovanie o nepeňažnom vklade do základného imania spoločnosti,
   7. vymenovanie, odvolanie a odmeňovanie konateľa alebo konateľov spoločnosti,
   8. rozhodovanie o zrušení, zlúčení, splynutí a rozdelení spoločnosti a o zmene jej právnej formy,
   9. rozhodovanie o schválení zmluvy o predaji podniku alebo zmluvy o predaji časti podniku,
   10. rozhodovanie o prijatí úveru,
   11. menovanie a odvolanie likvidátora,
   12. ďalšie otázky, o ktorých si vyhradí rozhodovanie valné zhromaždenie alebo ktoré do pôsobnosti valného zhromaždenia zveruje zákon alebo táto zakladateľská listina.
7. Valné zhromaždenie je oprávnené uložiť spoločníkovi povinnosť prispieť na úhradu strát spoločnosti peňažným plnením nad výšku vkladu až do polovice základného imania podľa výšky svojho vkladu.
8. Valné zhromaždenie si môže vyhradiť aj rozhodovanie vecí, ktoré inak patria do pôsobnosti iných orgánov spoločnosti.

**Článok IX**

**Práva a povinnosti spoločníka**

* 1. Spoločnosť zodpovedá za porušenie svojich záväzkov celým svojím majetkom. Spoločník ručí za záväzky spoločnosti do výšky svojho nesplateného vkladu zapísaného v obchodnom registri.
  2. Spoločník je oprávnený požadovať od konateľa spoločnosti informácie o záležitostiach spoločnosti a nahliadať do dokladov spoločnosti.
  3. Spoločník je oprávnený v mene spoločnosti uplatniť nároky na náhradu škody alebo iné nároky, ktoré má spoločnosť voči konateľovi. To neplatí, ak spoločnosť už tieto nároky uplatňuje.

**Článok X**

**Rezervný fond**

1. Spoločnosť je povinná vytvoriť rezervný fond z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške najmenej 5 % z čistého zisku, najviac vo výške 10 % základného imania.
2. Rezervný fond je spoločnosť povinná každoročne dopĺňať o 5 % z čistého zisku spoločnosti vyčísleného v ročnej účtovnej závierke, a to až kým nedosiahne výšku 10 % základného imania.
3. O použití rezervného fondu rozhoduje konateľ spoločnosti.  V rozsahu, v ktorom sa vytvára povinne, možno rezervný fond použiť iba na krytie strát spoločnosti.

**Článok XI**

**Ďalšie dojednania**

1. Osobám podieľajúcim sa na založení spoločnosti alebo na prípadných činnostiach smerujúcich k nadobudnutiu oprávnenia na jej činnosť neboli poskytnuté žiadne výhody.
2. Predpokladané náklady spoločnosti súvisiace so založením spoločnosti a jej vznikom sú vo výške ............ eur (slovom: .................. eur).

**Článok XII**

**Doba trvania spoločnosti, zrušenie a zánik spoločnosti**

1. Spoločnosť sa zakladá na dobu neurčitú.
2. Spoločnosť sa zrušuje z dôvodov uvedených v § 68 Obchodného zákonníka a ďalších dôvodov uvedených v Obchodnom zákonníku.

**Článok XIII**

**Záverečné ustanovenia**

1. Spoločnosť nevydáva stanovy.
2. Táto zakladateľská listina je vyhotovená v 4 rovnopisoch, z toho jeden rovnopis je určený pre príslušný obchodný register, jeden sa založí do zbierky listín, jeden rovnopis dostane spoločník a jeden sa založí do archívu spoločnosti.
3. Zakladateľskú listinu je možné meniť iba na základe rozhodnutia valného zhromaždenia v súlade s čl. VIII bodom 6 tejto zakladateľskej listiny. Zmena sa vykoná písomnými dodatkami k tejto listine.
4. Ak sa niektoré ustanovenie tejto listiny stane neplatným, ostatné ustanovenia tejto listiny zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa účastníci zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto listiny.
5. Vzťahy neupravené v tejto zakladateľskej listine sa budú spravovať príslušnými ustanoveniami Obchodného zákonníka.

|  |
| --- |
| V ......................., dňa: ................... |
| ................................................. |
| Meno a priezvisko spoločníka |